«Ο Μικρός Covid 19»: ένα ελληνικό animation με ήρωες τον Covid 19 και τον Σωτήρη Τσιόδρα

«Ο Μικρός Covid 19» είναι ένα βίντεο κινούμενης εικόνας, εμπνευσμένο από τον πραγματικό COVID-19 με κεντρικούς ήρωες τον Covid 19 και τον Καθηγητή Παθολογίας – Λοιμωξιολογίας της Ιατρικής Σχολής του ΕΚΠΑ Σωτήρη Τσιόδρα. Απλό και καθαρό. Σκληρό αλλά και γεμάτο ελπίδα, ώστε ένα παιδί προσχολικής και πρώτης σχολικής ηλικίας να κατανοήσει την πραγματική διάσταση της άγνωστης, μέχρι σήμερα, δύναμης που μας ώθησε και μας ωθεί μακριά από ό,τι θέλουμε να κάνουμε και του συναισθήματος του φόβου που έγινε κοινό για όλους μας, τονίζοντας παράλληλα τις όμορφες μέρες που θα ξανάρθουν.

Την ιδέα για το Slm «Ο Μικρός Covid 19» συνέλαβε η αστυνομικός και συγγραφέας – παιδικών βιβλίων, **Φωτεινή Κωνσταντοπούλου**, η οποία το είδε ως ένα είδος «αποστολής» με σκοπό να οδηγήσει τα παιδιά να αποκτήσουν τα συγκεκριμένα εργαλεία γνώσης.

Απευθύνθηκε στην αστυνομικό – γραφίστρια Μαριλένα Γκιρλέμη, στον cinematographer Γιώργο Μυλωνά και στους ηθοποιούς Βούλα Κώστα και Πάνο Κλάδη. Τέσσερις καλλιτέχνες, που από το πρώτο κάλεσμα αισθάνθηκαν την επιθυμία και την ανάγκη να εμπλακούν, ώστε μαζί, ως ένα μικρό σύνολο, να μεταδώσουν τη σπουδαιότητα του μηνύματος της ελπίδας, της αισιοδοξίας και της ομαδικής εργασίας, αποτίοντας παράλληλα τιμή στους μικρούς ήρωες αυτής της συλλογικής περιπέτειας, τα παιδιά.

Σημαντική, ωστόσο, ήταν και η συμβολή της παιδαγωγού Τότας Αρβανίτη- Παπαδοπούλου, που επιμελήθηκε του έμμετρου κειμένου.

«Ο Μικρός Covid 19» είναι αφιερωμένο στις γυναίκες και τα παιδιά θύματα βίας.

**Κείμενο:** Φωτεινή Κωνσταντοπούλου, αστυνομικός – συγγραφέας  
**Επιμέλεια κειμένου:** Τότα Αρβανίτη-Παπαδοπούλου, παιδαγωγός  
**Graphic designer:** Μαριλένα Γκιρλέμη  
**Cinematographer/animator/sound designer:** Γιώργος Μυλωνάς  
**Αφήγηση (ηθοποιοί):** Κορωνοϊός/Βούλα Κώστα – Γιατρός/Πάνος Κλάδης

Δείτε το βίντεο πατώντας πάνω στον ακόλουθο σύνδεσμο:

<https://www.youtube.com/watch?v=9373CIFOtRA>